My lyf raak seer as ek oefen. Hoe nou? | Netwerk24
20 Februarie 2018 13:07
Is een van jou nuwejaarsvoornemens om gesonder te lewe? Daar is hulp om jou leefstylrevolusie in 2018 te begin. Op Via (DStv-kanaal 147) se dieetprogram Genoeg, skud 13 oorgewig mense die kilo’s af met die hulp van die kennerpaneel. Elke week op Netwerk24 deel die Genoeg-kenners hul raad om die weg na ’n gesonder jy te baan.
Pierre Spies, persoonlike afrigter van Genoeg, saam met een van die deelnemers, Monique Stofberg. Foto: Verskaf
Dis belangrik om na jou liggaam te luister en na jou liggaam om te sien, meen Pierre Spies, persoonlike afrigter op Genoeg.
“Dit is normaal as jy doms (delayed onset of muscle soreness of vertraagde spierpyn) ervaar ongeveer twee dae nadat jy geoefen het. Dit is as gevolg van mikro-skeure in die spiere of afvalstowwe wat akkumuleer van die energie wat gebruik word binne die spierwand wat die senuwee-eindpunte irriteer,” verduidelik Pierre.
Hy deel ’n paar wenke vir die pyn:
Maak vir jou ’n warmwatersak. Dit verhoog bloedvloei en neem afvalstowwe weg van seer dele.
Masseer jou spiere om bloedvloei te verhoog.
Suurlemoensap, rooibostee of Citro-Soda sal help om die pH-sure in jou bloed te stabiliseer wat boonop ook die afvalstowwe in jou liggaam sal verminder.
Behoorlike opwarming en om te strek voor en ná elke oefensessie is baie belangrik.
Wanneer is Genoeg op die kassie?
Nuwe episodes van Genoeg wys Maandag om 17:30 met heruitsendings op Saterdae om 15:00 op Via (DStv-kanaal 147).
Meer oor: Via | Pierre Spies | Realiteitsreeks | Tv | Gesondheid | Genoeg Is Genoeg | Oefen | Dieet
Sê basta met ouderdomsiektes met kalsium- en veseldieet